Page:Mill, mill, o.pdf/5

 Rejoicing in the simmer morn,

Nae care to mak it eerie, O;

Ah! little kens the sangster sweet,

Aught o' the care I ha'e to meet,

That gars my restless bosom beat,

My only jo and dearie, O.

When we were bairnies on yon brae,

And youth was blinkin bonny, O,

Aft we wad daff the li’elang day,

Our joys fu‘ sweet, and monie, O

Aft I wad chase thee o'er the lee,

And round about the thorny tree,

Or pu' the wild flowers a’ for thee,

My only jo and dearie, O.

I hae a wish I canna tine,

’Mang a' the cares that grieve me, O;

I wish that thou wert ever mine,

And never mair to leave me, O’

Then I wad daut the night and day,

Nae ither warldly care wad hae,

Till life's warm stream forgat to play,

My only jo and dearie, O

cauld kail in Aberdeen,

And castocks in Sta’bogie,